lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv uz lv nb lv lv es uk es en en lv lv lv lv nl lv lv lv nl lv lv lv lv lv lv lv lv lv lv lv lv nl lv lv lv lv nl lv it lv lv en lv lv lv lv lv lv lv lv es lv es lv lv lv ceb lv lv lv lv lv lv lv lv lv fi de lv lv lv de sk en sk hbs_lat lv lv sk hbs_lat uk en en lv id es es en lv lv
"Rīgas ritmi 2021" izsludina pilno festivāla programmu
2021. gada 9. jūnijs 06:35
Starptautiskais improvizācijas, džeza un globālās mūzikas festivāls "Rīgas ritmi 2021", kas vairākās galvaspilsētas vietās norisināsies no 30. jūnija līdz 3. jūlijam, izsludinājis pilno koncertprogrammu.
Publiskots karalienes Elizabetes II nāves cēlonis
Paziņoti "Spēlmaņu nakts" balvu pretendenti
Iemīļoti aktieri līksmo seriāla "UgunsGrēks" pirmās sērijas noskatīšanās ballītē
Lasvegasas iluzionists Jeff Mc Bride uzstāsies bērnu slimnīcā
Kambalu ģimenē gaidāmas kāzas
59 gadu vecumā miris hita "Gangsta's Paradise" izpildītājs
Festivāla 21. izlaidumā piedalīsies gan ārzemju zvaigznes, gan vietējie mākslinieki. Koncerti notiks VEF kultūras pilī, mūzikas namā "Daile", "Jersika Records Stage" mākslas centrā "Noass" uz AB dambja, kā arī kultūrtelpā "M/Darbnīca" fon Stricka villas kvartālā.
VEF kultūras pilī 2. jūlijā uzstāsies Grammy nominanti jaudīgā globālās mūzikas supergrupa "Bokanté", bet 3. jūlijā – jaunā flamenko stilistikā muzicējošais spāņu saksofonists un dziedātājs Antonio Lizana.
"Šī ir mūsu pirmā viesošanās reize jūsu pilsētā un gandrīz pirmā starptautiskā uzstāšanās pēc pandēmijas, tāpēc esam ļoti priecīgi, ka mums ir iespēja dalīties ar savu mūziku ar klausītājiem Rīgā,"
saka Antonio. "Mūsu ideja ir izveidot koncertu, kurā klausītāji var izbaudīt muzikālu ceļojumu no flamenko saknēm līdz mūsdienu džeza mūzikas dziļumiem, tādēļ ceļojam ar savu pilno grupu, ar diviem flamenko dejotājiem, flamenko ģitāristu un džeza kvartetu…”
Mūzikas namā “Daile” 1. jūlijā uzstāsies “Riga Jazz Allstars” kopā ar pianistu Viktoru Ritovu un jauno dziedātāju Saiju Paulu, 2. jūlijā – lietuviešu modernā džeza meistari “Shinkarenko Jazz 4N” kopā ar kolorīto dziedātāju Nedu, bet 3. jūlijā – pianists Kristaps Vanadziņš ar saviem muzikālajiem draugiem, ieskaitot spēcīgās balss īpašnieci Ievu Kerēvicu.
Mākslas centrā “Noass” uz AB dambja darbosies “Jersika Records Stage”, kur norisināsies publiski pieejamas Latvijas un Lietuvas mākslinieku koncertskates, kas tiks prezentētas arī mūzikas industrijas profesionāļiem un prestižu masu mediju žurnālistiem no ārvalstīm. “Jersika Stage Stage” 2. jūlijā uzstāsies džeza dzejas projekts “klausies” un Kristapa Vanadziņa trio, bet vinila DJ setu piedāvās izdevniecības “Jersika Records” dibinātājs Mareks Ameriks, savukārt 3. jūlijā muzicēs ģitārists Jānis Ruņģis, lietuviešu saksofonistu duets Liudas Mockūnas un Arvydas Kazlauskas, kā arī vibrofonists Miķelis Dzenuška ar grupu “Uzvaras bulvāris”.
Ļudas Mockūnas (Luidas Mockūnas), Arvīdas Kazlauskas (Arvydas Kazlauskas) un Mikus Solovejs Foto: publicitātes
Fon Stricka villas kvartālā sadarbībā ar kultūrtelpu “M/Darbnīca” notiks gan īpaša festivāla satelītprogramma, gan “Rīgas ritmi 2021” oficiālās jam sesijas kopā ar saksofonistu Tomu Rudzinski, kontrabasistu Tomu Poišu, bundzinieku Ivaru Arutjunjanu un citiem Latvijas džeza mūziķiem. Festivāla satelītprogrammu jau 30. jūnijā ieskandinās Rūdolfa Macata kvartets, 1. jūlijā “M/Darbnīcas” terasē uzstāsies Toma Mikāla trio, 2. jūlijā – somu pianista Tuomo Usitalo trio, kā arī pianista Gata Breijera sekstets, bet 3. jūlijā – bundzinieka Ivara Arutjunjana kvartets.
Novērtējot māksliniecisko programmu un organizatoriskās kvalitātes, kā arī nozīmību starptautiskajā apritē, Eiropas festivālu asociācija šā gada maijā atkārtoti piešķīra festivālam “Rīgas ritmi” prestižo kvalitātes zīmi “EFFE Label”. Šis panākums ļaus plašai starptautiskajai auditorijai atspoguļot gan Latvijas mākslinieku talantu, gan festivāla ieguldījumu Eiropas kultūrdzīvē.
Biļetes uz festivāla koncertiem nopērkamas aula.lv. Plašāka informācija par festivālu pieejama mājas lapā rigasritmi.lv.
Noklausies festivāla viesu mūzikas izlasi:
Festivāla pleiliste Spotify: https://ej.uz/rigasritmi21
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Mežaparka estrādē filmas uzņemšanas vajadzībām izskan “Rīga dimd”
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa